Oscar: Topspeurder beloof deeglike ondersoek | Nuus24
Oscar: Topspeurder beloof deeglike ondersoek
Oscar rapporteer aan owerhede
Verwarring oor Oscar se besoek aan polisiekantoor
Nuwe ondersoekspan begin met Oscar-saak
Pretoria – Vineshkumar Moonoo, die nuwe hoof van die ondersoekspan in die Oscar Pistorius-moordsaak, het die publiek verseker dat 'n deeglike ondersoek gedoen sal word, berig RSG.Die Paralimpiese atleet word daarvan beskuldig dat hy die 29-jarige Reeva Steenkamp op Valentynsdag in sy huis in die ooste van Pretoria vermoor het. Pistorius, wat sedert November verlede jaar in 'n verhouding met Steenkamp was, het die aanklag ten sterkste betwis.Moonoo is aangestel nadat sewe aanklagte van poging tot moord heringestel is teen ao. Hilton Botha.Die top-speurder het gesê hy is ernstig om uit vind wat presies gebeur het en gaan weer van vooraf begin met die afneem van verklarings wat verkry moet word. Moonoo het gesê hulle sal alles in hul vermoë doen om te verseker dat die nasionale vervolginggesag al die getuienis tot sy beskikking het, voordat die verhoor op 4 Junie begin. Pistorius is Vrydag in die Pretoriase landdroshof borgtog van R1 miljoen toegestaan en het Maandag by 'n korrektiewe fasiliteit in Pretoria aangemeld.– Volg Nuus24 op Twitter